Aalborg Stiftstidende, 1834-01-20
America. J sin Strid med Banken har Præsidenten i de forenede Stater en anselig Majoritet for sig i Repræsentanterne Kammer. En foreløbig Petition, som Banken havde over rakt dette Kammer, blev nemlig forkastet med 133 Stemmer mod 96. Denne Afstemning - siger et americansk Blad, - kan man betragte som en Afgjørelse angaaende de vigtigste Stridspunkter. Bankens Tilhængere ville ikke herefter kunne sætte Noget af Vigtighed igjennem; Deposita ville ikke komme tilbage igien; Secretairen faaer ingen Jrettesættelse; Præsidentens Adfærd bliver bifaldt, og det Banken i de forenede Stater tilstaaede Privilegium bliver ikke fornyet. I Senatet er Oppositions=Partiet mod Præsidenten stærkere, men Jackson synes næsten at ville tage samme paa en gevorben Fod. Jdet Mindste har han nylig tilstillet samme følgende Skrivelse : Jeg har nøie overveiet Senatets Beslutning af 11te d. M., i hvilken Præsidenten i de forenede Stater opfordres til at meddele Senatet en Afskrift af et for nylig publiceret Document, dateret den 18de Septbr., som han har tilstillet de forskellige Chefer for det executive Departement, og som angaaer de i Banken deponerede offentlige Penges Uddragelse af Banken og sammes Underafdelinger. Det executive Departement er en Senatet coordineret og ligesaa uafhængig Green af Regjeringen: jeg begriber sandelig altsaa ikke, hvilken forfatningsmæssig Autoritet der kan give hiin Green af Regjeringen (Senattet) Ret til at forlange Regnskab af mig hover nogensomhelst Meddelelse, som jeg har tilstillet de forskjellige Departements=Chefer, der udgjøre mit Cabinetsraad. Ligesaa godt kunde Senatet fordre Regnskab af mig over de Samtaler, som jeg holder med hine Embedsmænd om deres og mine Pligter. - Jeg kjender min Ansvarlighed mod det americanske Folk og er altid beredt til at retfærdiggjøre min Adfærd for dette; ligeledes er jeg beredt til ved enhver passende Leilighed at give enhver af den lovgivende Magts tvende Afdelinger de Oplysninger, ved hvilke jeg kan være dem behielpelig til at opfylde deres Pligter. Jeg kjender Senatets forfatningsmæssige Rettigheder, og vil vist under alle Omstændigheder være den sidste, der gjør et Jndbred i samme. Men - jeg kjender og den executive Magts Rettigheder, og vil altid bestræbe mig for at opretholde disse, overeensstemmende med Forfatningens Bestemmelser, og den høitidelige Eed, ved hvilken jeg har forpligtet mig til at bevare og forsvare denne. Med Hensyn altsaa paa den Agtelse, som jeg skylder mig selv, og de Rettigheder, som Forfatningen har tilsikkret den executive Magt, seer jeg mig og foranlediget til ikke at opfylde Deres Begjering. J Buenos=Ayres har Jnsurrectionspartiet vunden, Seier. Gouverneur og General-Capitain over den Argentinske Republik, Don Balarce, havde sat Staden i Forsvarsstand og forsøgt at bevæbne Borgerne en masse. Disse viste imidlertid kun liden Lyst til at forsvare Gouvernementet mod Oppositionspartiet, og hiint saae sig derfor, nødt til at underhandle med dette. Det forlangte først Ministrenes Afskedigelse, hvilket ogsaa blev tilstaaet; derpaa, at ovennævnte Don Balarce skulde nedlægge sin Post. Ogsaa dette skete, og Gouverneurposten er nu overdraget til en Hr. Viamont.